《正旦上寿紫宸微臣以祀太一初献不预赐茶酒退就殿门少歇俟追班拜正旦贺表》
宋代·程公许

去岁枫桥度岁除，寒灯一盏自抄书。谁知东观归翻史，仍许西垣缀佩琚。

四辟不忧狞虎豹，九成犹恐眩鶢鶋。彤墀百拜陈金鉴，只愿中兴似国初。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。